stanford-oval/wikipedia huggingface dataset:
Tähden nimi

Nimeäminen · Luokittelu
Kehitys · HR-kaavio · Nukleosynteesi

Tähtijärjestelmä · Eksoplaneetta

Luettelot tähdistä
Synty ja kehitys
Synty · Prototähti · Esipääsarja · Pääsarja
Horisontaalihaara · Asymptoottihaara
Esiplanetaarinen sumu · Planetaarinen sumu
Wolfin–Rayetin tähti · Valesupernova
Supernova · Hypernova
Luminositeettiluokitus
Alikääpiö · Kääpiö (Punainen · Keltainen · Sininen)
Alijättiläinen · Jättiläinen (Punainen · Sininen)
Kirkas jättiläinen · Ylijättiläinen (Punainen · Sininen)
Hyperjättiläinen
Spektriluokitus
O · B · A · F · G · K · M
Bariumtähti · Hiilitähti · Teknetiumtähti
Jäänteet
Valkoinen kääpiö · Musta kääpiö · Heliumplaneetta
Neutronitähti (Pulsari · Magnetar) · Musta aukko
Nukleosynteesi
Alfareaktio · Kolmialfareaktio · Heliumleimahdus
Hiilisykli · Hiilen fuusio · Neutronisieppaus · Nova
Yleiset ominaisuudet
Ikä · Magnitudi · Metallisuus · Luminositeetti
Aiheeseen liittyvää
Ruskea kääpiö · Ruskea alikääpiö · Planeetta
Tähtijoukko (Avoin · Pallomainen) · Tähdistö
Auringon ominaisuudet
Tähdille antaa nykyään nimiä vain Kansainvälinen tähtitieteellinen unioni IAU. Monilla kirkkaimmista paljain silmin nähtävistä tähdistä on perinteellinen nimi, joka on monesti arabien tai kreikkalaisten antama, esimerkiksi Sirius. Useimmilla tähdillä ei ole nimeä, tai niihin viitataan vain luettelonimillä.
Yleensä melko kirkkaasta tähdestä käytetään Bayerin nimeä tai Flamsteedin numeroa. Bayerin nimessä on tavallisimmin kreikkalainen aakkonen, joka on valittu tähden kirkkauden mukaan ja lisäksi tähdistön nimen genetiivi. Flamsteedin numerossa on numero ja tähdistön nimen genetiivimuoto. Bayerin nimeä muistuttaa Proxima Centauri, joka on "Kentaurin tähdistön lähin tähti". Kirkkaudeltaan muuttuvat tähdet nimetään kirjaimilla tai V999-tyyliin (V ja numero) sekä lisätään tähdistön nimen genetiivi. Joillakin tähdillä on nimi henkilön mukaan, esimerkiksi Barnardin tähti.
Tähtien nimeämisessä on runsaasti epäselvyyksiä. Monesti sama nimi kirjoitetaan monin eri tavoin esimerkiksi Almach, Almaach, Almak ja Alamak ovat sama tähti. Lisäksi samaa tähteä kutsutaan muutenkin monin eri nimin, esimerkiksi Otavassa on Alkaid tai Benetnasch. Aina ei olla myöskään varmoja, onko vanhan tähtiluettelon tähti juuri se mitä sillä nykyisin tarkoitetaan. Samaa nimeä käytetään monesti eri tähdistä, esimerkiksi nimeä Algenib käytetään sekä Perseuksen että Pegasuksen tähdistöissä sijaitsevasta tähdestä.
Maailmalla toimii yhtiöitä, jotka nimeävät tähtiä maksua vastaan, mutta näitä nimiä eivät käytä muut kuin nimen rekisteröinyt yhtiö ja asiakas. Tähtitieteilijät eivät tunnusta eivätkä käytä näitä nimiä.
Tähtiluettelot

Monilla tähdillä on luettelonimi, esimerkiksi HD ja numerosarja. Muita monesti käytettyjä luetteloita ovat HDE, BD, CD, AG, Gliese (GJ, Gl), HIP, SAO, Lyuten (L) sekä HR (BS, BSC). Alla on lueteltu tunnetuimmat tähtiluettelot. Tähdet tunnetaan yleensä parhaiten jollakin tietyllä luettelonimellä.
BD: Bonner Durchmusterung tehty 1852–1859, epookki 1855.0, 320 000 tähteä, täydennys SD, 120 000 hieman päiväntasaajasta etelään sijaitsevaa tähteä. BD:ssä on tähden leveysaste ja nelinumeroinen luku esimerkiksi BD+50°1725.
CD: Cordoba Durchmusterung 580 000 tähteä.
CPD: Cape Photographic Durchmusterung 450 000 tähteä, julkaistu 1896, etelän taivaan tähtiä deklinaatioista -18 -- -90
AC: Astrographic Catalogue (Catalogue astrographique) oli osa Carte du ciel -ohjelmaa. Luettelo laadittiin 1891–1950 pyrkien kartoittamaan tähtiä kirkkausluokkaan 11 magnitudia asti. Tähtiä kertyi kaikkiaan 4,6 miljoonaa jopa 13 magnitudiin asti.
HD, HDE: Henry Draper Catalogue eli HD käsittää 225 300 tähteä. Tähtiä on numeroitu 1–225300. Ensimmäisen kerran luettelo julkaistiin 1918–1924. Luettelossa on tietoja tähtien liikkeestä, etäisyydestä ja spektristä kirkkausluokkaan 9 magnitudia asti. Tämän laajennus Henry Draper catalogue Extension (HDE) käsittää luettelonumerot 225301–359083. Näistä käytetään merkintää HDE tai myös HD. Eepokki 1900.0.
HR, BS, BSC Harvard Revised Photometry Catalogue, suhteellisen kirkkaita alle 7,1 magnitudin tähtiä.
SAO: Smithsonian Astrophysical Observatory, epookki J2000.0.
HIP: Hipparcos catalogue, eurooppalaisen Hipparcos-satelliitin antamista tiedoista koottu luettelo. Satelliitti kiersi maata 1989–1993. Vuonna 1997 julkaistussa luettelossa on 118 218 tähteä.
Luyten (L, LHS) ominaisliikkeitä ja valkeita kääpiöitä.
Gliese (GJ, Gliese, Gl) luetteloi 20 parsekin eli noin 65,5 valovuoden säteellä olevia tähtiä. Myöhemmin luetteloa on laajennettu ulottumaan 25 parsekin päähän. Luettelo koostuu useista eri osista tai työvaiheista, jotka hitsautuvat saman numerosarjan alle.
ADS, Aitken Double Star Catalogue Aitkenin kaksoistähtiluettelo.
Σ ”sigma” Burnhamin kaksoistähtiluettelo.
Tommi Nordberg

| Tommi Nordberg> Henkilötiedot |
| --- | --- |
Koko nimi:  Tommi Kari Juhani Nordberg
Syntynyt: 16. helmikuuta 1971 (ikä 53) Helsinki, Suomi
Kansalaisuus:   Suomi
Koripalloilija
Pelipaikka:  Pelintekijä
Pituus:  183 cm
Pelaajaura
Seurajoukkueet
1988–1997 1997–1998 1998–1999 1999–2000 2000–2001 2002–2003:   Helsingin NMKY  BG Ludwigsburg  Brandt Hagen  Helsingin NMKY  Team Componenta  Helsingin NMKY
Maajoukkueet
1993:   Suomi
Ottelut (pisteet):  2 (0)
Tommi Kari Juhani Nordberg (s. 16. helmikuuta 1971 Helsinki) on suomalainen pääsarjauransa lopettanut koripalloilija.
Ura

Nordbergin kasvattajaseura on Helsingin NMKY, jonka edustusjoukkueeseen hän nousi kaudeksi 1988–1989. Hän edusti seuraa aina vuoteen 1997 asti, jonka jälkeen hän siirtyi Saksan toisella sarjatasolla pelanneeseen BG Ludwigsburgiin. Kauden 1998–1999 Nordberg vietti pääsarjatasolla Brandt Hagenin joukkueessa. Kauden päätyttyä hän palasi Suomeen, jossa hän jatkoi pelaamista Helsingin NMKY:ssa. Viimeisen pääsarjakautensa Nordberg pelasi Team Componentassa, jonka jälkeen hän pelasi vielä Helsingin NMKY:n paidassa alemmalla sarjatasolla.
Aiheesta muualla

Korisliigan pelaajaprofiili
Bundesliigan pelaajaprofiili[vanhentunut linkki] (saksaksi)
| 0 | 1 | 2 |
| --- | --- | --- |
| Edeltäjä: – | Korisliigan vuoden kehittynein pelaaja 1991–92 | Seuraaja: Markku Larkio |
Tommi Nieminen

Tommi Nieminen on suomalainen toimittaja. Hän työskenteli Helsingin Sanomien kirjeenvaihtajana Delhissä vuosina 2010–2011 ja kirjoitti asemamaastaan kirjan Vastaus on Intia. Nieminen julkaisi yhdessä Laura Halmisen kanssa jutun ”Uusnatsien sisäpiirissä” vuonna 2015. Tutkivan journalismin yhdistys myönsi jutulle seuraavana vuonna Lumilapio-palkinnon. Nieminen toimii Helsingin Sanomien Feature-toimituksessa.
Tommi Niemisen isä oli kirjailija Kaiho Nieminen.
Teokset

Vastaus on Intia.  Helsinki:  HS kirjat, 2015.  ISBN 978-952-5557-68-8.
Tunnustukset

Lumilapio-palkinto 2016 "Uusnatsien sisäpiirissä", uusnatsijärjestö Suomen vastarintaliikkeen sisäpiiriä käsittelevästä jutusta.
Tiedonjulkistamisen valtionpalkinto 2022 sananvapauden ja muiden ihmisoikeuksien puolustamisesta journalismin keinoin
Turunmaan kihlakunta

Turunmaan kihlakunta (ruots. Åbolands härad) muodostettiin vuoden 1996 kihlakuntauudistuksessa, ja se toimi vuoden 2007 loppuun. Kihlakuntaan kuuluivat Dragsfjärd, Houtskari, Iniö, Kemiö, Korppoo, Nauvo, Parainen ja Västanfjärd. Kihlakunta sijaitsi aluksi Turun ja Porin läänissä ja vuoden 1997 lääniuudistuksen jälkeen Länsi-Suomen läänissä.
Turunmaa (täsmennyssivu)

Turunmaa voi tarkoittaa seuraavia:
Turunmaa, Varsinais-Suomen ruotsinkielisten rannikkokuntien alueesta nykyään käytetty nimitys, aiemmin myös nimityksen Varsinais-Suomi synonyymi.
Turunmaan seutukunta, yksi Suomen seutukunnista
Turunmaan saaristo, Turun saariston ruotsinkielinen osa
Turunmaa, Ruotsin saaristolaivaston sotalaivatyyppi
Turunmaa, Turussa vuosina 1923–1953 ilmestynyt sanomalehti
Tykkivene Turunmaa, miinanraivaajanakin vuosina 1918–1953 palvellut Suomen merivoimien alus
Tykkivene Turunmaa, Suomen merivoimien alus vuodesta 1968
Turunmaa, yksi Valion valmistamista juustoista
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Turunmaa”, voi hakea sivunnimihaulla, laajalla sivunnimihaulla tai tekstihaulla.
Uinti kesäolympialaisissa 1952 – naisten 100 metrin selkäuinti

| Uinti  Kesäolympialaisissa 1952  |
| --- | --- | --- | --- | --- |
Vapaauinti
| 100 m | miehet |   | naiset |  |
| 400 m | miehet |   | naiset |  |
| 1500 m | miehet |  |  |  |
Selkäuinti
| 100 m | miehet |   | naiset |  |
Rintauinti
| 200 m | miehet |   | naiset |  |
Vapaauintiviesti
| 4 x 100 m |  |   | naiset |  |
| 4 x 200 m | miehet |   |  |  |
Naisten 100 metrin selkäuintiin Helsingin olympiakisoissa osallistui 20 uimaria 14 eri maasta. Kilpailu suoritettiin kahdessa vaiheessa. Välieriä ei ollut, vaan alkukilpailun kahdeksan nopeinta selvisi suoraan loppukilpailuun. Kilpailu käytiin 29.-31. heinäkuuta  Helsingin uimastadionilla.
Lopputulokset

| # | Kilpailija | Alku- erä | Aika | Sijoitus erässä | kokonais sijoitus | Loppukilpailu |
| --- | --- | --- | --- | --- | --- | --- |
| 1 |  Joan Harrison | III | 1.14,7 | 1 | 2 | 1.14,3 |

| 2 |  Geertje Wielema | I | 1.13,8 | 1 | 1 | 1.14,5 |
| 3 |  Jean Stewart | I | 1.16,0 | 2 | 4 | 1.15,8 |
| 4 |  Johanna De Korte | III | 1.15,8 | 2 | 3 | 1.15,8 |
| 5 |  Barbara Stark | I | 1.17,9 | 4 | 8 | 1.16,2 |
| 6 |  Gertrud Herrbruck | II | 1.17,8 | 2 | 7 | 1.18,0 |
| 7 |  Margaret McDowell | I | 1.17,5 | 3 | 6 | 1.18,4 |
| 8 |  Hendrika van der Horst | II | 1.17,0 | 1 | 5 | DQ |

| 9 |  Mary Freeman | II | 1.18,0 | 3 | 9 |  |
| 10 |  Pauline Musgrave | III | 1.19,6 | 3 | 10 |  |
| 11 |  Magdolna Hunyadfi | III | 1.19,6 | 4 | 11 |  |
| 12 |  Coralie O'Connor | III | 1.19,7 | 5 | 12 |  |
| 13 |  Edith Grobade de Oliveira | II | 1.20,0 | 4 | 13 |  |
| 14 |  Gerda Olsen | I | 1.20,1 | 5 | 14 |  |
| 15 |  Anneli Haaranen | I | 1.21,7 | 6 | 15 |  |
| 16 |  Elna Westeson | III | 1.22,7 | 6 | 16 |  |
| 17 |  Lenora Fisher | II | 1.22,9 | 5 | 17 |  |
| 18 |  Erna Herbers | III | 1.23,1 | 7 | 18 |  |
| 19 |  Irena Milnikiel | II | 1.25,5 | 6 | 19 |  |
| 20 |  Doris Gontersweiler | II | 1.26,5 | 7 | 20 |  |
Tommi Niskanen

| Tommi Niskanen> Henkilötiedot |
| --- | --- |
Syntynyt: 6. tammikuuta 1999 (ikä 25) Lahti, Suomi
Kansalaisuus:   Suomi
Jääkiekkoilija
Lempinimi:  Nise
Pelipaikka:  keskushyökkääjä
Maila:  vasen
Pituus:  178 cm
Paino:  82 kg
Seura
Seura:  Piteå HC
Sarja:  HockeyEttan
Pelaajaura
Pääsarjaura:  2022–
Aik. seurat:  KeuPa HT (Mestis) JYP (SML) Dunaújvárosi Acélbikák (EL)
Tommi Niskanen (s. 6. tammikuuta 1999 Lahti) on suomalainen jääkiekkoilija, joka pelaa Ruotsin kolmanneksi korkeimmalla sarjatasolla HockeyEttan-joukkue Piteå HC:ssä. Hän on pelipaikaltaan keskushyökkääjä, mutta Niskanen osaa pelata myös laidassa. Hän laukoo oikealta.
Ura > Seuraura

Niskanen on JYPin kasvatti. Hän voitti kauden 2013–2014 päätteeksi C-nuorten SM-pronssia ja kauden 2015–2016 päätteeksi B-nuorten SM-pronssia. Kaudella 2018–2019 Niskanen oli tehoilla 13+19=32 seuran A-nuorten toiseksi paras maalintekijä ja neljänneksi paras pistemies. Kesäkuussa 2019 hän teki sopimuksen Mestis-joukkue TUTO Hockeyn kanssa ja liittyi kaudeksi 2019–2020 ensisijaisesti seuran A-nuoriin. Niskanen pelasi siellä alkukauden, kunnes jo lokakuussa hän palasi JYPin A-nuoriin. Niskanen oli 21 osumallaan joukkueen paras maalintekijä. Hän pelasi kauden aikana myös kaksi ottelua lainalla Mestis-joukkue KeuPa HT:ssä.
Toukokuussa 2020 Niskanen teki KeuPa HT:n kanssa vuoden mittaisen Mestis-sopimuksen. Hän pelasi siellä varsinaisella tulokaskaudellaan 2020–2021 27 runkosarjaottelua tehopistein 10+16=26 ja kolme playoff-ottelua tehden yhden syöttöpisteen. Niskanen voitti koko runkosarjan tulokkaiden piste-, maali- ja syöttöpörssin. Hän oli myös KeuPan kolmanneksi paras pistemies.
Niskanen teki toukokuussa 2021 tryout-sopimuksen kasvattajaseuransa JYPin SM-liigajoukkueen kanssa. Elokuussa seura lopulta vahvisti hänen jääneen ilman jatkosopimusta. Alle viikkoa myöhemmin Niskanen palasi kauden 2021–2022 kattavalla sopimuksella KeuPa HT:n joukkueeseen. Hän oli tehoilla 15+22=37 joukkueen toiseksi paras pistemies Jaakko Heikkisen jälkeen. Helmikuussa 2022 KeuPa lainasi Niskasen yhden ottelun ajaksi JYPin SM-liigajoukkueeseen, kun joukkueesta oli useita pelaajia sivussa koronavirustartuntojen ja kausiflunssan vuoksi. Niskanen teki liigadebyyttinsä näin ollen 7. helmikuuta 2022 Tapparaa vastaan. Hänet merkittiin JYPin kakkosketjun vasempaan laitaan Samuel Heleniuksen sekä toisen KeuPan lainapelaajan ja liigadebytantti Juho Koivusaaren viereen.  Niskanen sai ottelussa jääaikaa 15.14 minuuttia ja hänelle merkittiin teholukema –1.
Kaudeksi 2022–2023 Niskanen siirtyi vuoden mittaisella sopimuksella monikansallisen Erste Ligan unkarilaisjoukkue Dunaújvárosi Acélbikákiin. Joukkuetta valmensi hänelle KeuPa HT:stä kaudelta 2019–2020 tuttu Niko Eronen. Kaudeksi 2023–2024 Niskanen siirtyi vuoden mittaisella sopimuksella Ruotsin kolmanneksi korkeimmalle sarjatasolle HockeyEttan-joukkue Piteå HC:hen.
Ura > Maajoukkueura

Niskanen on pelannut neljä poikien maaottelua.
Turunmaa (juusto)

Turunmaa on Valion valmistama juusto.
Turunmaa on suomalainen juustolaji ja juustotyypin juuret ulottuvat Turun saaristoon 1600-luvulle. Juuston valmistus Turunmaan nimellä aloitettiin Paattisissa vuonna 1931. Nykyisin Turunmaata valmistetaan Valion Lapinlahden juustolassa. Vuonna 1992 kevytversio kehitettiin Iisalmen juustolassa.
Tähti ja meripoika

| Tähti ja meripoika Neumann |
| --- | --- | --- |

Studioalbumin tiedot
 Äänitetty : 1992
 Julkaistu: 1992
 Tyylilaji: suomirock
 Levy-yhtiö: EMI
Neumannin muut julkaisut
| Kotiinpaluu 1989 | Tähti ja meripoika 1992 | Naisilleni 1992 |
Tähti ja meripoika on Pertti Neumannin vuonna 1992 julkaistu sooloalbumi sekä hänen samanniminen omaelämäkertansa. Levy-yhtiönä toimi EMI ja kirjakustantajana Otava.
Kappaleet

”Grand Hotel” – 2.54
”Lasi samppanjaa” – 2.41
”Tähti ja meripoika” – 3.57
”Liberte” – 1.05
”Hölmöläisten laiva” – 3.11
”Unelmia” – 4.10
”Billy Mars” – 4.55
”Robotin lapsi” – 3.26
”15 ja mä meen” – 3.39
”Poikavenus” – 3.55
”Lady Atlantis” – 5.27
”Hölmöläisten laiva” on sooloversio Dingon demokappaleesta, joka oli alun perin heidän ensimmäisellä demonauhallaan vuonna 1983. Dingon versio julkaistiin vuonna 2006 yhtyeen box-kokoelmalla.
Tukkilaiselokuva

Tukkilaiselokuva on suomalaisen elokuvan lajityyppi, jossa keskeisiä ovat tukinuitto ja tukkijätkät. Ensimmäinen suomalainen tukkilaiselokuva on Erkki Karun ohjaama Koskenlaskijan morsian vuodelta 1923. Sen jälkeen niitä tehtiin viisikymmentä vuotta.
Kansallisen audiovisuaalisen instituutin arkistonjohtajan, elokuvatutkija Outi Hupaniitun mukaan tukkilaiselokuvia on Suomessa tehty 22 kappaletta.
Näyttävimmin lajin elokuvia tuotti 1950-luvulla Suomen Filmiteollisuus, ja yhtiön käsikirjoittajana oli usein Reino Helismaa.
Ennen sotia tukkilaiselokuvat olivat vakavia elokuvia. Ainoastaan kansannäytelmään pohjautuvassa elokuvassa Tukkijoella (filmattu kolmeen otteeseen 1928, 1937, 1951) oli myös koomisia aineksia. Ne myös perustuivat yleensä kirjallisuuteen. 1950-luvun tukkilaiselokuva sisälsivät komiikkaa ja jopa farssin aineksia. 1970-luvulta lähtien tukkilaiselokuvat olivat realistista metsätyön kuvausta, eivätkä tukkilaiset olleet enää suomalaisen elokuvan sankareita, esimerkkeinä Kalle Päätalon teosten pohjalta tehdyt elokuvat.
Kalajoella järjestettiin elokuussa 2010 tukkilaisfilmifestivaali.
Suomalaiset tukkilaiselokuvat

| Vuosi | Elokuva | Ohjaaja | Tuotantoyhtiö |
| --- | --- | --- | --- |
| 1923 | Koskenlaskijan morsian | Erkki Karu | Suomi-Filmi |
| 1928 | Tukkijoella | Axel Slangus, Wilho Ilmari | Suomi-Filmi |
| 1931 | Tukkipojan morsian | Erkki Karu | Suomi-Filmi |
| 1937 | Tukkijoella | Kalle Kaarna | Jäger Filmi |
| 1937 | Koskenlaskijan morsian | Valentin Vaala | Suomi-Filmi |
| 1938 | Laulu tulipunaisesta kukasta | Teuvo Tulio | Teuvo Tulio |
| 1947 | Koskenkylän laulu | Ilmari Unho | Suomi-Filmi |
| 1950 | Tukkijoella tapahtuu | Brita Wrede, Felix Forsman | Felix-Filmi |
| 1951 | Tukkijoella | Roland af Hällström | Fennada-Filmi |
| 1952 | On lautalla pienoinen kahvila | Thure Bahne | Suomen Filmiteollisuus |
| 1953 | Me tulemme taas | Armand Lohikoski | Suomen Filmiteollisuus |
| 1953 | Lumikki ja 7 jätkää | Ville Salminen | Fennada-Filmi |
| 1954 | Kaksi vanhaa tukkijätkää | Ossi Elstelä | Suomen Filmiteollisuus |
| 1954 | Taikayö | William Markus | Suomen Filmiteollisuus |
| 1958 | Kahden ladun poikki | Armand Lohikoski | Suomen Filmiteollisuus |
| 1960 | Oho, sanoi Eemeli | Ville Salminen | Suomen Filmiteollisuus |
| 1971 | Laulu tulipunaisesta kukasta | Mikko Niskanen | AC-Tuotanto |
| 1977 | Viimeinen savotta | Edvin Laine | Suomi-Filmi |
| 1986 | Elämän vonkamies | Mikko Niskanen | National-Filmi, Kinosto, MTV |
| 1988 | Nuoruuteni savotat | Mikko Niskanen | National-Filmi |
| 1998 | Kuningasjätkä | Markku Pölönen | Fennada-Filmi |
| 2004 | Koirankynnen leikkaaja | Markku Pölönen | Fennada-Filmi |
Tomás de Torrejón y Velasco

Tomás de Torrejón y Velasco (joulukuu 1644 Villarrobledo – 23. huhtikuuta 1728) oli espanjalaissyntyinen, Peruun asettunut barokin ajan säveltäjä.
Torrejón y Velasco varttui Fuencarralissa ja pääsi vuonna 1658 Lemosin kreivi Pedro Fernández de Castro y Andraden palvelukseen palvelijana. Hän todennäköisesti matkusti kreivin seurassa Napoliin vuosina 1662–1663 ja palasi Madridiin vuonna 1664. Vuonna 1667 kreivi nimitettiin Perun varakuninkaaksi, ja Torrejón y Velasco seurasi häntä valtameren toiselle puolen. Hän palveli tätä eri toimenkuvissa, kunnes sai 1. tammikuuta 1676 nimityksen yhteen Etelä-Amerikan tärkeimmistä musiikin alan tehtävistä, Liman katedraalin kuoromestariksi. Hänen edeltäjänsä oli Juan de Araujo.
Torrejón y Velasco sävelsi musiikin muun muassa Toribio de Mogrovejon autuaaksijulistamisseremoniaan. Hän toimi myös musiikkijohtajana Espanjan Kaarle II:n hautajaisissa vuonna 1701 ja kuukausia myöhemmin uuden monarkki Filip V:n 18-vuotisjuhlissa. Torrejón y Velascon tuotantoon kuuluu lisäksi ensimmäinen Latinalaisessa Amerikassa sävelletty säilynyt ooppera, La purpura de la rosa. Hänen villancicoistaan tuli suosittuja Guatemalassa asti. Viimeisen merkittävän teoksensa Torrejón y Velasco sävelsi Ludvig I:n hautajaisseremonioihin vuonna 1725.
Aiheesta muualla

IMSLP: nuotteja
Tähti Optikko

| Tähti Optikko |
| --- | --- |
Tunnuslause:  Sinun silmiesi tähden
Tuotetyyppi:  optiikka
Omistaja:  Kesko
Perustettu:  1998
Lakkautettu:  2008
Infobox OKNimi-testi OK: 
Tähti Optikko oli suomalainen, Keskon omistama optikkoliikeketju, joka toimi vuosina 1998–2008. Keskon omistuksessa vuosina 1996–2009 ollut Kaukomarkkinat-yritys perusti Tähti Optikko -ketjun syksyllä 1998. Ketju kasvoi hyvin nopeasti Suomen suurimpien optikkoliikkeiden joukkoon: perustamisvuotensa 1998 lopussa ketjuun kuului jo runsaat sata liikettä, joista noin 70 oli
yhteistyökumppanien ja 30 Kaukomarkkinoiden omistuksessa.
Tähti Optikko myi yksinoikeudella Suomessa muun muassa Mario Conti- ja Jean-Paul Gaultier -merkin silmälaseja. Muiden Keskon liikkeiden tapaan Tähti Optikko kuului K-Plussa-kanta-asiakasjärjestelmään.
Englantilainen Specsavers-ketju osti Tähti Optikko Groupin keväällä 2008. Tuolloin ketjuun kuului 129 liikettä, joista 98 oli yrittäjävetoisia ja 31 Tähti Optikko Groupin omistamia. Tähti Optikko Groupin omistamat liikkeet siirtyivät tuolloin Specsaversille. Suurin osa ketjun yrittäjävetoisten liikkeiden omistajista kieltäytyi siirtymästä Specsavers-ketjuun, ja he jatkoivat pääosin toimintaansa uudessa Fenno Optiikka -ketjussa.
Aiheesta muualla

Tähti Optikon kotisivut vuodelta 2004
Uinti kesäolympialaisissa 1952 – miesten 100 metrin selkäuinti

| Uinti  Kesäolympialaisissa 1952  |
| --- | --- | --- | --- | --- |
Vapaauinti
| 100 m | miehet |   | naiset |  |
| 400 m | miehet |   | naiset |  |
| 1500 m | miehet |  |  |  |
Selkäuinti
| 100 m | miehet |   | naiset |  |
Rintauinti
| 200 m | miehet |   | naiset |  |
Vapaauintiviesti
| 4 x 100 m |  |   | naiset |  |
| 4 x 200 m | miehet |   |  |  |
Miesten 100 metrin selkäuintiin Helsingin olympiakisoissa osallistui 38 uimaria 25 eri maasta. Kilpailu suoritettiin kolmessa vaiheessa. Alkueristä selvisi 16 nopeinta välieriin ja välierien kahdeksan parasta finaaliin. Kilpailu käytiin 30. -31. heinäkuuta Helsingin uimastadionilla.
Lopputulokset

| # | Kilpailija | Ae | Aika | S | kok>  | Uusinta | Ve | Aika | S | Kok>  | Loppukilpailu |
| --- | --- | --- | --- | --- | --- | --- | --- | --- | --- | --- | --- |
| 1 |  Yoshinobu Oyakawa | IV | 1.06,0 | 1 | 1 |  | I | 1.05,7 | 1 | 1 | 1.05,4 |
| 2 |  Gilbert Bozon | I | 1.07,8 | 1 | 4 |  | II | 1.06,6 | 1 | 2 | 1.06,2 |
| 3 |  Jack Taylor | III | 1.07,2 | 1 | 2 |  | II | 1.07,0 | 2 | 3 | 1.06,4 |
| 4 |  Allen Stack | I | 1.08,9 | 2 | 9 |  | I | 1.08,9 | 4 | 7 | 1.07,6 |
| 5 |  Pedro Galvao | II | 1.08,1 | 1 | 5 |  | I | 1.07,9 | 3 | 6 | 1.07,7 |
| 6 |  Robert Wardrop | I | 1.09,9 | 3 | 16 | 1.07,8 | II | 1.08,6 | 4 | 8 | 1.07,8 |
| 7 |  Boris Škanata | III | 1.07,5 | 2 | 3 |  | I | 1.07,8 | 2 | 5 | 1.08,1 |
| 8 |  Nicolaas Meiring | IV | 1.08,5 | 2 | 6 |  | II | 1.07,6 | 3 | 4 | 1.08,3 |

| 9 |  William Brockway | V | 1.08,8 | 1 | 7 |  | I | 1.09,0 | 5 | 9 |  |
| 10 |  Viktor Solovjov | VI | 1.09,5 | 2 | 12 |  | II | 1.09,6 | 5 | 10 |  |
| 11 |  João Conçalves Filho | III | 1.09,7 | 3 | 14 |  | II | 1.09,7 | 6 | 11 |  |
| 12 |  Egidio Massaria | VI | 1.08,8 | 1 | 7 |  | II | 1.09,7 | 7 | 12 |  |
| 13 |  Fernando Pavan | IV | 1.09,1 | 3 | 10 |  | I | 1.10,2 | 6 | 13 |  |
| 14 |  Lincoln Hurring | VI | 1.09,6 | 3 | 13 |  | I | 1.10,2 | 7 | 14 |  |
| 15 |  Lucien Zins | V | 1.09,7 | 2 | 14 |  | I | 1.10,5 | 8 | 15 |  |
| 15 |  Jitse van der Veen | IV | 1.09,1 | 4 | 11 |  | II | 1.10,5 | 8 | 15 |  |
| 17 |  Ilo Monteiro da Fonseca | V | 1.09,9 | 3 | 16 | 1.09,5 |  |  |  |  |  |
| 18 |  László Gyöngyösi | VI | 1.10,0 | 4 | 18 |  |  |  |  |  |  |
| 19 |  Yasumasa Nishino | II | 1.10,1 | 2 | 19 |  |  |  |  |  |  |
| 20 |  Ladislav Baćík | III | 1.10,2 | 4 | 20 |  |  |  |  |  |  |
| 21 |  Francis O'Neill | VI | 1.10,5 | 5 | 21 |  |  |  |  |  |  |
| 22 |  Imre Nyéki | III | 1.10,6 | 5 | 22 |  |  |  |  |  |  |
| 23 |  Norihiko Kurahashi | I | 1.10,7 | 4 | 23 |  |  |  |  |  |  |
| 23 |  Clemente Mejía A Vila | II | 1.10,7 | 3 | 23 |  |  |  |  |  |  |
| 25 |  Vladimir Lopatin | I | 1.10,8 | 5 | 25 |  |  |  |  |  |  |
| 26 |  Leonid Sagajduk | V | 1.11,4 | 4 | 26 |  |  |  |  |  |  |
| 27 |  Helmut Koppelstätter | II | 1.11,9 | 4 | 27 |  |  |  |  |  |  |
| 28 |  Wu Chuanyu | V | 1.12,3 | 5 | 28 |  |  |  |  |  |  |
| 29 |  Hermann Gericke | II | 1.12,6 | 5 | 29 |  |  |  |  |  |  |
| 30 |  Eduardo Murta Barbeiro | V | 1.13,0 | 6 | 30 |  |  |  |  |  |  |
| 31 |  Jerzy Boniecki | II | 1.13,4 | 6 | 31 |  |  |  |  |  |  |
| 32 |  Eurico Rocha Surgey | II | 1.13,7 | 7 | 32 |  |  |  |  |  |  |
| 33 |  Peter Salmon | III | 1.13,8 | 6 | 33 |  |  |  |  |  |  |
| 34 |  Lucien Beaumont | I | 1.14,2 | 6 | 34 |  |  |  |  |  |  |
| 35 |  Erkki Marttinen | VI | 1.15,2 | 6 | 35 |  |  |  |  |  |  |
| 36 |  Tom Pettersen | III | 1.15,4 | 7 | 36 |  |  |  |  |  |  |
| 37 |  Khamlillal Shah | I | 1.18,3 | 7 | 37 |  |  |  |  |  |  |
| 38 |  Bijoy Barman | IV | 1.27,3 | 5 | 38 |  |  |  |  |  |  |